钦定古今图书集成/明伦汇编/家范典/第085卷 > 《水龙吟》〈丙子立春怀内〉刘镇
## 钦定古今图书集成/明伦汇编/家范典/第085卷 > 《水龙吟》〈丙子立春怀内〉刘镇

三山腊雪才消，夜来谁转回寅斗。试灯帘幕，送寒幡
胜，暗香携手，少日欢娱，旧游零落，异乡歌酒。到如今
生怕春来太早，空赢得、两眉皱。　春到兰湖少住。肯
殷勤访梅寻柳。相思人远，带围宽减，粉痕消瘦，双燕
无凭，尺书难表，甚时回首。想画阑，倚遍东风，闲却负、
桃花咒。